|  |
| --- |
| **CONVOCATÒRIA PER LA CONCESSIÓ DE BEQUES PEL SUPORT A L’ESCOLARITAT, SUPORT A LES SORTIDES EDUCATIVES I DE CONVIVÈNCIA ESCOLAR, D’ACTIVITATS DE LLEURE I TRANSPORT ESCOLAR, I ACTIVITATS D’ESTIU DELS INFANTS I JOVES DE L’AJUNTAMENT DE LA ROCA DEL VALLÈS CURS 2025-2026** |

**1.- NORMATIVA REGULADORA**

El Ple Municipal de data 10 d’abril de 2025 va aprovar les Bases Reguladores per a la concessió de bequespel suport a l’escolaritat, suport a les sortides educatives i de convivència escolar, d’activitats de lleure, activitats d’estiu i transport escolar, dels infants i joves de l’Ajuntament de La Roca del Vallès, en endavant, les bases.

Aquestes Bases van ser objecte de publicació al Butlletí Oficial de la Província de Barcelona (BOP) en data 24 d’abril de 2025, a la web de de l’Ajuntament de La Roca del Vallès, i al Diari Oficial de la Generalitat de Catalunya DOGC número 9408 de data 8 de maig de 2025.

L’article 3 de les bases indica que seran vigents mentre no hi hagi unes noves bases i s’establiran convocatòries per cada curs escolar.

Per a tot allò que no es reguli en les normes locals indicades, serà d’aplicació subsidiària la Llei 38/2003, de 17 de novembre, General de Subvencions, així com també el Reial Decret 887/2006, de 21 de juliol, per el qual s’aprova el Reglament de la llei general de subvencions.

**2.- DOTACIÓ ECONÒMICA I DETERMINACIÓ DE LA PARTIDA PRESSUPOSTÀRIA**

S’estableix el següent pressupost màxim, que anirà a càrrec de les partides següents, o en el seu defecte per vinculació pressupostària:

|  |  |  |
| --- | --- | --- |
| Beques |  |  |
| de suport a l’escolaritat | 73-231-48000 Beques  de Serveis Socials | 39.606,50€ |
|  |  |  |

**3.- OBJECTE, CONDICIONS I FINALITAT DE LA CONCESIÓ DE LES BEQUES**

L’objecte d’aquesta convocatòria és establir la concessió de beques escolars en concepte de material escolar, llibres, sortides educatives i de convivència escolar, transport escolar, activitats d’estiu així com per a activitats de lleure organitzades per les AFAS, clubs esportius, o qualsevol altra entitat que ofereixi activitats esportives, culturals, educatives o socials.

La concessió de les beques s’efectuarà mitjançant un règim de concurrència competitiva.

La finalitat és la de garantir al màxim la igualtat d’oportunitats i evitar situacions d’exclusió en la infància i l’adolescència.

Seran destinataris d'aquesta convocatòria l’alumnat d'Educació Infantil, d’Educació Primària i Secundària, empadronats a la població de La Roca del Vallès i matriculats en centres educatius sostinguts amb fons públics.

**4.- ORGAN COMPETENT**

El departament responsable de la instrucció del procediment per a la convocatòria i l’atorgament de les beques seran els Serveis Socials municipals.

L’òrgan responsable de la convocatòria és l’Alcaldia i la resolució del procediment per a l’atorgament de les beques es farà mitjançant una resolució d’alcaldia.

**5.- SOL·LICITANTS**

Poden sol·licitar els ajuts les mares, els pares, els/les tutors/es legals o les persones encarregades temporal o definitivament de la guarda dels beneficiaris/es.

En els casos de custòdia compartida tots dos progenitors podran sol·licitar per separat l’ajut, sempre i quan aquests constin empadronats al municipi de La Roca del Vallès.

Caldrà presentar el formulari específic per via telemàtica a través de la pàgina web de l’Ajuntament o a l’Oficina d’Atenció a la Ciutadania, amb cita prèvia. El formulari es pot trobar a la pàgina de l’Ajuntament: [www.laroca.cat](http://www.laroca.cat/).

**6.- TERMINI DE PRESENTACIÓ DE SOL·LICITUDS**

L’obertura del termini per a la presentació de sol·licituds de les esmentades beques pel curs 2025-2026 s’iniciarà el dia següent a la data de la publicació en el butlletí oficial de la província de Barcelona i finalitzarà 20 dies naturals després d’aquesta publicació.

Qualsevol sol·licitud presentada fora d’aquest termini no serà admesa.

**7.- CONCEPTES A BECAR**

Els conceptes a becar seran els següents:

**7.1. Beques de suport a l’escolaritat**

Atorgament de beques per a l’adquisició de llibres, llicències digitals, suport tecnològic, i pagament de la quota de material escolar.

**7.2. Beques de suport a la pràctica d’activitats de lleure.**

Activitats extraescolars organitzades per les AFES, clubs esportius, o qualsevol altra entitat que ofereixi activitats esportives, culturals, educatives, socials i de lleure fora de l’horari escolar, que es realitzin al municipi de la Roca del Vallès i/o en altres municipis.

**7.3. Transport escolar de La Torreta i Santa Agnès a La Roca**

Ajut per al transport escolar dels alumnes de secundària residents a La Torreta i a Santa Agnès que cursin la secundària a l’IES La Roca.

**7.4 Sortides educatives i de convivències escolar**

Ajut per les sortides educatives i de convivència escolar.

**7.5 Beques per activitats d’Estiu 2025**

Ajuts per a la realització d’activitats en el període no lectiu d’estiu que es realitzin al municipi de la Roca del Vallès i/o en altres municipis.

**8.- DOCUMENTACIÓ NECESSÀRIA PER LA VALORACIÓ DE LA BECA**

**8.1.** **A aportar per part** **dels sol·licitants**:

* Llibre de família
* DNI, NIE o passaport (de tots els majors de 14 anys de la unitat familiar)
* Volant de convivència (es facilitarà a l’Ajuntament)
* Darrer rebut de lloguer o hipoteca de l’habitatge (L’omissió de la presentació d’aquest document suposa la no existència d’aquesta despesa, i per tant no es procedirà al requeriment de la mateixa)
* Document acreditatiu del número de compte bancari on aparegui la titularitat del compte, que ha de ser del sol·licitant de la beca.
* En cas de separació, conveni regulador o resolució judicial.
* En cas d’incompliment de l’obligació de pagament de la pensió d’aliments, documentació acreditativa de la reclamació.
* En el cas que la situació hagi canviat substancialment es podran presentar les tres últimes nòmines de totes les persones que formen la unitat de convivència majors de 16 anys.
* I qualsevol altre que li requereixi serveis socials per acreditar els ingressos familiars.

Altres documents, si s’escau:

* En cas de malaltia greu d’algun membre de la unitat familiar, informes mèdics o altres documents.
* En cas d’infant en acolliment, la resolució pertinent.

**8.2.** **Documents que consultarà l’Administració**.

Els Serveis Socials municipals i del Consell Comarcal del Vallès Oriental efectuarà les consultes necessàries a d’altres administracions públiques o entitats, a l’efecte de comprovar que es compleixen les condicions requerides per a l’accés al recurs sol·licitat.

Els documents que es podran consultar són els següents:

* Declaració de la renda de l’exercici 2023. En el cas que la unitat familiar no l’hagi fet en el moment de la sol·licitud es consultarà el certificat d’ingressos de l’exercici 2023.
* Rendiments no tributables o exempts, com per exemple:
  + - Certificat de pensions
    - Certificat renda garantida de ciutadania
* Informe de vida laboral
* Títol de família nombrosa
* Títol de família monoparental
* Grau de discapacitat
* Situació de dependència

La falta d’aportació d’algun document obligatori per part de la persona sol·licitant suposarà que la beca sigui desestimada.

En el cas que la persona no autoritzi als Serveis Socials municipals i del Consell Comarcal a fer les consultes oportunes, caldrà que ho expressi a la mateixa sol·licitud, i per tant, caldrà que aporti la documentació necessària.

**9.- IMPORTS DE REFERÈNCIA A BECAR**

Els imports de referència a partir dels quals s’aplica el percentatge de bonificació són els següents:

* + Suport a l’escolaritat (infantil 2n cicle i primària): 100€

Material, llibres i llicències digitals.

* + Per transport escolar (ESO): 271,61€
  + Activitat de lleure: 250€
  + Suport a l’escolaritat (ESO): 200€

Material, llibres i llicències digitals

* + Sortides educatives: 60€
  + Sortides de convivència escolar: 100€
  + Beques per a activitats d’estiu 2025: 320€

**10.- BAREMS, CRITERIS DE VALORACIÓ I D’ADJUDICACIÓ**

Queden establerts els barems i criteris de ponderació i valoració, tant socials com econòmics, a les Bases reguladores per a la concessió de suport a l’escolaritat, suport a les sortides educatives i de convivència escolar, d’activitats de lleure i transport escolar.

L’import de referència que la unitat familiar destina cada mes al pagament de la primera vivenda, sigui lloguer o hipoteca, tindrà un límit màxim de 900€.

Els criteris d’adjudicació, tal com es va aprovar a les esmentades bases aprovades per Ple del 10 d’abril del 2025, són els següents:

**10.1. Criteris socials i familiars:**

**10.1.1.** **Família monoparental**. **1 punt**

**10.1.2.** **Família nombrosa.** **1 punt**.

**10.1.3.** **Infant en acolliment. 1 punt.**

**10.1.4.** Si existeixen membres de la unitat familiar amb **discapacitat, dependència**, malaltia greu i/o crònica (reconeguts per l’organisme competent): **1 punt.**

**10.1.5.** **Família en seguiment** per serveis socials o altres serveis sòcio-sanitaris especialitzats. De **1 a 3 punts** segons el grau de seguiment i risc.

**10.2. Criteris econòmics:**

La renda per membre de la unitat familiar determinarà els punts obtinguts per aquest criteri. Aquesta renda es calcula de la manera següent:

La renda mensual neta disponible (renda familiar – despeses de lloguer/habitatge) serà de l’IRSC x 1,5 + IRSC x 0,3 per membre, **R(muf)= (A/12-B)/C** , tal com es defineix en el següent quadre:

|  |  |  |
| --- | --- | --- |
| MUF | 1,5 x IRSC + IRCS x 0,3 (per membre) | Per Persona |
| 2 | 1.401,28 € | 700,64 € |
| 3 | 1.634,82 € | 544,94 € |
| 4 | 1.868,37 € | 467,09 € |
| 5 | 2.101,93 € | 420,39 € |
| 6 o més | 2.335,47 € | 389,25 € |

Aquest càlcul podrà ser revisat i actualitzat en cada convocatòria de bases.

**A**: és la suma dels ingressos anuals nets obtinguts de tots els membres de la unitat familiar. Aquests ingressos s’acreditaran mitjançant la documentació especificada a cada convocatòria.

**B**: és l’import que la unitat familiar destina cada mes al pagament de la primera vivenda, sigui lloguer o hipoteca, amb un límit màxim que s’establirà en cada convocatòria.

**C**: és el nombre de membres de la unitat familiar.

S’entén per membres de la unitat familiar, les persones empadronades en el mateix domicili amb lligams familiars de fins a segon grau, parella del sol·licitant tant en règim de matrimoni, parella de fet o en circumstàncies de convivència, (en el cas que siguin adults convivents que no hi hagi lligam familiar s’ha d’especificar a la sol·licitud).

En els supòsits dels progenitors separats o divorciats, únicament es tindrà en compte els ingressos del progenitor sol·licitant. En el cas que la custòdia sigui únicament del sol·licitant també és tindrà en compte com a ingressos la pensió d’aliments rebuda pels menors, en cas que aquesta estigui establerta per sentència. En relació a les custòdies compartides, únicament es tindrà en compte els ingressos del progenitor/a sol·licitant, es percebrà el 50% de l’import resultant de la valoració de l’ajut.

Qualsevol altra casuística serà valorada per l’Equip Bàsic d’Atenció Social de l’Ajuntament.

Un cop es tingui el càlcul, la ponderació serà la següent:

**10.2.1**. Menys de 278,84€ 7 punts.

**10.2.2.** De 278,84€ a 335,74€ 5 punts.

**10.2.3.** De 335,74€ a 392,62€ 3 punts.

**10.2.4.** De 392,62€ a 449,50€ 1 punt.

**10.2.5.** Igual o superior a 449,51€ 0 punts.

Aquesta ponderació podrà serà aprovada cada any en la corresponent convocatòria.

Els ajuts es començaran a distribuir: primer, entre totes les persones que han obtingut la puntuació més alta; després, entre totes les persones que hagin obtingut la puntuació immediatament inferior i així successivament.

Si arriba un moment que no resta prou consignació pressupostària perquè puguin rebre l’ajuda màxima totes les persones amb la mateixa puntuació, allò que resti per distribuir es repartirà entre elles de manera proporcional.

**10.3. Puntuació final:**

S’aplicarà la relació següent:

**10.3.1.** Casos valorats com a situació d’especial vulnerabilitat 100%

**10.3.2.** De 7 punts o més 75%

**10.3.3.** De 4 a 6 punts 50%

**10.3.4.** 3 punts 25%

**10.3.5.** Menys de 3 punts 0%

Els beneficiaris estan obligats a justificar que la beca s’ha destinat a la finalitat prevista, excepte en el cas dels endossos. Aquesta documentació haurà de ser presentada a l’Ajuntament per registre d’entrada, en el termini màxim de 3 mesos de la concessió de l’ajut. O, no més enllà, de la finalització de l’activitat becada.

El seu incompliment originarà les responsabilitats que en cada correspongui la incoació de l’expedient de reintegració de la beca.

**11.- COMUNICACIONS**

Les resolucions del procediment de convocatòria d’atorgament de beques es notificaran mitjançant la seva publicació al Tauler d’anuncis electrònic de l’Ajuntament de la Roca del Vallès, i a la BDNS, tenint en compte allò que recull a aquests efectes l'article 41 de la Llei 39/2015.

**12.- PAGAMENTS**

La forma de pagament de les beques serà el següent en funció del concepte a becar:

* Material escolar, sortides educatives i de convivència escolar de infantil 2n cicle, primària i ESO:

Preferentment per endós.

En els casos que la persona hagi avançat el pagament i presenti la justificació en el moment de sol·licitud, el pagament es farà directament a la persona sol·licitant.

* Per transport escolar: directament a la persona sol·licitant
* Activitat de lleure:

Quan l’activitat sigui de prestació municipal el pagament serà per endós.

La resta d’activitats el pagament es farà a la persona sol·licitant.

Les beques d’activitats extraescolar que es portin a terme al Centre Esportiu Municipal, se li aplicarà a la quota de l’activitat del CEM l’import subvencionat de l’activitat, resultant la resta de l’import a pagar pel sol·licitant.

**13.- TERMINI DE RESOLUCIONS I NOTIFICACIONS**

S’examinaran conjuntament, en un sol procediment totes les sol·licituds presentades dins del termini establert, i es resoldrà en un únic acte administratiu.

La proposta de resolució definitiva serà aprovada per resolució d’Alcaldia de l’Ajuntament de la Roca del Vallès, la qual resoldrà l’expedient i haurà d'expressar el sol·licitant o la relació de sol·licitants pels quals es proposa la concessió de la beca, conceptes i la seva quantia.

L’esmentat acord especificarà les sol·licituds estimades amb indicació de l’import concedir i les sol·licituds desestimades amb indicació del motiu de la desestimació.

Aquesta resolució, degudament motivada, s’haurà d’emetre, en **un termini que no podrà excedir dels 6 mesos** a comptar des de la finalització del període de presentació desol·licituds, d’acord amb allò que recull l’article 25 de la Llei 38/2003. Sens perjudici de l’obligació d’emetre resolució, transcorregut el termini esmentat sense que s’hagi dictat i notificat la resolució expressa, les sol·licituds s’entenen desestimades i, en conseqüència, denegada la beca, d’acord amb l’article 54.2.e) de la Llei 26/2010, de 3 d’agost, de règim jurídic i de procediment de les administracions públiques de Catalunya.

Les resolucions del procediment de convocatòria d’atorgament de beques es notificaran mitjançant la seva publicació al Tauler d’anuncis electrònic de l’Ajuntament de la Roca del Vallès, i a la BDNS, tenint en compte allò que recull a aquests efectes l'article 41 de la Llei 39/2015. Aquesta publicació substitueix la notificació individual i té els mateixos efectes.

**14.- RECURSOS**

Contra aquest acte de resolució del procediment de concessió, que posa fi a la via administrativa, i a tenor d’allò disposat en els articles 123 i 124 de la Llei 39/2015, d’1 d’octubre i 8, 45 i 46 de la Llei 29/1998, de 13 de juliol podeu interposar, de manera optativa i no simultània, els següents recursos:

**a) Recurs de reposició potestatiu**, que s'haurà de presentar davant el mateix òrgan que l'ha dictat, en el termini d’un mes a comptar des de l’endemà de la recepció d’aquesta notificació, en els termes establerts a l’article 124 de la Llei 39/2015, d'1 d'octubre, del procediment administratiu comú de les administracions públiques. Transcorregut un mes des de la seva presentació sense que s'hagi rebut notificació de la resolució expressa, el recurs de reposició s’entendrà desestimat per silenci i us facultarà per interposar recurs contenciós administratiu davant els jutjats del contenciós administratiu de la província de Barcelona.

**b) Recurs contenciós administratiu**, directament, sense previ recurs potestatiu Ajuntament de la Roca del Vallès Carrer de Catalunya, 24 08430 La Roca del Vallès Tel: 93 842 20 16 http://www.laroca.cat de reposició. Aquest recurs s’ha d’ interposar en el termini de dos mesos a comptar des del dia següent a la recepció d'aquesta notificació davant els jutjats del contenciós administratiu de la província de Barcelona.

No obstant això, podreu interposar qualsevol altre recurs que considereu adient.